Piletilevist ostetud Sebrapilet tuleb vahetada rallipassi komplekti vastu ja seda saab teha Otepääl, Maxima poe parklas asuvas piletimüügipunktis. Rallipassi komplekt koosneb kaelakaardist ja käepaelast ning infomaterjalist. Katsetele, servisparki ja kontserdile pääseb sisse VAID KÄEPAELA ALUSEL, kaelakaart on meene, mis tähendab, et käepael peab olema ümber käe. Katsetele, servisparki ja kontserdile saab osta ka eraldi pileti, siis on sissepääsu aluseks kohapeal ostetud ärarebitava kontsuga pilet.